
23-TA-1066: Noteikumu projekts (Grozījumi)
Grozījumi Ministru kabineta 2011. gada 13. septembra noteikumos Nr. 703 "Noteikumi par atkritumu apsaimniekošanas atļaujas izsniegšanas un anulēšanas kārtību, atkritumu tirgotāju un atkritumu apsaimniekošanas starpnieku reģistrācijas un informācijas sniegšanas kārtību, kā arī par valsts nodevu un tās maksāšanas kārtību"
TA saskaņojamie dokumenti
Noteikumu (grozījumu) projekts 8.0
Anotācija (ex-ante) 9.0
MK sēdes protokollēmuma projekts 4.0
Noteikumu konsolidētā versija 14.0
Papildu dokumenti (ieņēmumu_aprēķins_par_MKN_Nr.703_)
Atzinuma sniedzējs
Finanšu ministrija
Atzinums iesniegts
28.04.2025.
Atzinuma sniegšanas termiņš
28.04.2025.
Saskaņošanas rezultāts
Saskaņots ar priekšlikumiem
Pieejamības statuss

	1.
	Anotācija (ex-ante)
1.2. Mērķis
	Priekšlikums
Noteikuma projekta anotācijā sadaļā "Mērķis" norādīts, ka grozījumu mērķis ir noteikt jaunu nodevas apmēru par atkritumu tirgotāja vai atkritumu apsaimniekošanas starpnieka reģistrāciju vai reģistrācijas grozījumiem. Ņemot vērā, ka iepriekš (pirms valsts nodevas objekts tika iekļauts Atkritumu apsaimniekošanas likumā) šāda valsts nodeva nav bijusi un līdz ar to nav bijis noteikts arī konkrētās valsts nodevas apmērs, ierosinām anotācijā precizēt, ka apmērs tiek noteikts jaunai valsts nodevai, nevis tiek noteikts jauns nodevas apmērs.
Finanšu ministrija jau vairākkārt vērsa uzmanību par šāda veida terminoloģiju, tādējādi lūdzam pārskatīt vienkopus visu anotācijas tekstu.
Piedāvātā redakcija
-
	Ingūna Runča (FM)

	2.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Noteikumu projekta anotācija ir norādīts - "Ņemot vērā 2011. gadā noteiktie maksājumi par atkritumu apsaimniekošanas atļaujas izsniegšanu vairs neatbilst valsts nodevas mērķiem, piemēram, patreiz atkritumu apsaimniekošanas atļaujas tiek grozītas gandrīz pēc atkritumu apsaimniekošanas atļaujas saņemšanas." Lūgums anotācijā detalizētāk skaidrot, kā korelē atļauju grozīšanas nepieciešamība uzreiz pēc atļaujas saņemšanas ar to, ka noteiktie maksājumi par atļauju izsniegšanu vairs neatbilst valsts nodevas mērķim. Vienlaikus lūdzam skaidrot, ko nozīmē - maksājumi vairs neatbilst valsts nodevas mērķim.
Piedāvātā redakcija
-
	Ingūna Runča (FM)



